Here is a page extracted from Wikipedia that may contain CSS, HTML, and a lot of unformatted text.

Title: كاظم الساهر
Content: كاظم الساهر مطرب عراقى.

حياته 
اتولد يوم 12 سبتمبر 1957 ف مدينه الموصل عاصمه محافظه نينوى بالعراق, اسمه بالكامل “كاظم جبار ابراهيم السامرائى”, انتقل مع عيلته لمنطقه الحريه فى بغداد بسبب ظروف عمل ابوه. اتجوز من بنت عمه و خلف منها ولدين هما (”وسام” مواليد سنه 1981م – “عمر” مواليد سنه 1987م).

قدر يشترى أول جيتار من بيعه للكتب و الأيسكريم, و اتعلم بعد كده العزف على الجيتار و العود, درس الموسيقى فى معهد الدراسات الموسيقيه ببغداد لمده 6 سنين.

اشتغل فى بدايه حياته استاذ لماده التاريخ, بعدها التحق بالجيش العراقى ايام الحرب مع ايران, رجع للتدريس بسبب نقص فى المعلمين, و اتعين مدرس لماده الفن و الموسيقى فى مدرسه “كربيش” و مدرسه “بيناتا” بقريه تابعه لقضاء عقره فى كردستان العراق.

لحن أول أغنيه ليه بعنوان “أين أنت” و هو فى السنه الأولى من المعهد, بعدها تعاون مع الشاعر “عزيز الرسام” و أصدر أول ألبوماته سنه 1984م بعنوان شجره الزيتون, و تعاون بعد كده مع الشاعر كريم العراقى فى مقدمه مسلسل “ناديه” سنه 1987م, كانت أول نجاحاته الفنيه سنه 1989م من خلال أغنيه “عبرت الشط ” اللى سافر بعدها الكويت و بيروت. و هناك قدم أغانى زى “نزلت للبحر” و ”هذا اللون” و ”كثر الحديث”, كان أول تعاون ليه مع الشاعر نزار قبانى من خلال قصيده “انى خيرتك” اللى لاقت نجاح كبير, و كمل تعاونه مع القبانى من خلال العديد من القصائد منها زيدينى عشقاً و فى مدرسه الحب, و بقى من أفضل المطربين العرب.

جوايز 
كاظم الساهر الفنان العربى الوحيد اللى غنى فى القاعه الملكيه فى بريطانيا, و الفنان التانى فى العالم بعد مادونا اللى حصل على مفتاح مدينه سيدنى, و خد جوايز و أوسمه كتير زى:

 جايزه أوسكار الأغنيه العربيه
 سفير الأغنيه العراقيه سنه 1996م من بغداد
 جايزه أفضل مطرب عربى و فارس القصيده و الأغنيه العربيه سنه 2001م فى مصر من مهرجان الأغنيه الدولى السابع
 جايزه أفضل مطرب عربى فى لبنان سنه 2001م
 جايزه الميوركس سنه 2004م
 جايزه منظمه اليونسكو,
 جايزه أفضل أغنيه عربيه عن أغنيه هاحبيبى سنه 1996م من مهرجان الأغنيه العربيه الاولانى بالقاهره
 جايزه اليونيسيف عن أغنيه تذكر اللى اترجمت لـ 18 لغه
 جايزه صندوق منظمه الأمم المتحده للطفوله اليونيسيف عن أغنيه “دلع”
 قلاده الابداع من بغداد سنه 1997م
 وسام التفوق بوصيه من الملك حسين سنه 2000/2001م
 وسام الاستحقاق من وزاره الثقافه التونسيه سنه 2000م و 2004م.

ألبومات

مصادر 

مواليد 1957
مغنيين عراقيين
موسيقيين عراقيين
كتاب اغانى